Ja, regtig. Ek het 'n slawe-seuntjie gesien, en dit ten spyte van die feit dat Abraham Lincoln so lank al dood is.
Dit was 'n klein seuntjie, en dit het my laat dink dat hy nog baie jonk moet wees. Maar sy gesiggie het bejaard gelyk, en dus was dit moeilik om te skat hoe oud hy mag wees. Wat my aandag verder getrek het, was die feit dat hy 'n sigaret in sy mond gehad het nes 'n grootmens. Ek het met hom gepraat.
Ek het verslae gestaan; en dit het die vraag laat ontstaan hoeveel seuns daar oor die hele land is wat deesdae rook.
"Jy sal later baie jammer wees," het ek gesê. "Jy is besig om jouself te vergiftig. Jy sal nooit iets kan presteer in die lewe as jy aanhou met rook nie."
"Ek weet," het die seun gesê. "Dit maak 'n mens kortasemig sodat jy nie vinnig kan hardloop nie. Ek het dit al self ondervind op die speelgrond."
Ek het met hom 'n rukkie gesels oor die kwaad wat rook kan doen, en hoe nodig dit is om die gewoonte op te gee.
Ek het sy hand geskud, en terselfdertyd 'n stille gebed na Jesus opgestuur om hom die oorwinning en bevryding van die kettings.